S-3647/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 9. júní 2020, á hendur „D-kvk-þgf B-kvk-þgf, […] fyrir eftirtalin umferðar og fíkniefnalagabrot, með því að hafa:

1. Fimmtudaginn 20. september 2018 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna (í blóði mældist amfetamín 415 ng/ml og tetrahýdrókannabínól 13 ng/ml) vestur Bíldshöfða í Reykjavík, þar sem lögregla stöðvaði aksturinn við Breiðhöfða, og á sama tíma haft í vörslum sínum 0,49 g af maríhúana, sem lögreglumenn fundu við leit í veski ákærðu.

M: [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Þriðjudaginn 30. október 2018 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna (í blóði mældist amfetamín 80 ng/ml og tetrahýdrókannabínól 13 ng/ml) um Langatanga í Mosfellsbæ, við bensínstöð Olís þar sem lögregla stöðvaði aksturinn, og á sama tíma haft í vörslum sínum 0,53 g af hassi, 0,02 g af hassolíu og 0,94 g af maríhúana, sem lögreglumenn fundu við leit í bifreið ákærðu.

M: [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

3. Föstudaginn 23. mars 2019 í íbúð að […] í Reykjavík, haft í vörslum sínum 2,17 g af amfetamíni, sem lögreglumenn fundu við leit í handtösku ákærðu.

M: [...]

Telst brot þetta varða við og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

4. Föstudaginn 3. maí 2019 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 16 ng/ml, amfetamín 535 ng/ml, díazepam 97 ng/ml, kókaín 75 ng/ml, metýlfenídat 15 ng/ml, nordíazepam 71 ng/ml og tetrahýdrókannabínól 18 ng/ml) frá […] í Hafnarfirði, að bifreiðastæði við […] þar sem lögregla stöðvaði aksturinn

M: [...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 2,17 g af amfetamíni, 1,43 g af maríhúana, 0,53 g af hassi og 0,02 g af hassolíu sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á 6 töflum af Quetiapin Mylan sem einnig fundust við leit lögreglu í því tilviki sem frá greinir í ákærulið 4, á sömu stundu og stað, samkvæmt 3. mgr. 49. gr. lyfjalaga nr. 93/1994.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd […] 1991. Samkvæmt framlögðu sakavottorði, dagsettu 5. júní 2020, gekkst ákærða undir sekt samkvæmt lögreglustjórasátt 27. ágúst 2013 fyrir fíkniefnalagabrot og brot gegn tollalögum. Ákærða gekkst aftur undir sekt samkvæmt lögreglustjórasátt 20. janúar 2014 fyrir akstur undir áhrifum ávana og fíkniefna. Var hún þá jafnframt svipt ökuréttindum í 12 mánuði. Með lögreglustjórasátt 6. ágúst 2015 gekkst ákærða aftur undir sekt fyrir fíkniefnalagabrot. Enn var ákærðu gerð sekt samkvæmt lögreglustjórasátt 2. september 2015 fyrir akstur undir áhrifum ávana og fíkniefna. Var hún þá jafnframt svipt ökuréttindum í 24 mánuði. Ákærðu var gerður hegningarauki við síðastgreinda lögreglustjórasátt með annarri sekt af sama toga sem ákærða gekkst undir 6. janúar 2017, fyrir akstur undir áhrifum ávana og fíkniefna. Var hún þá einnig svipt ökuréttindum í 12 mánuði frá 2. september 2017.

Við ákvörðun refsingar í máli þessu verður einkum horft til þess að ákærðu er nú í þriðja sinn gerð refsing fyrir akstur undir áhrifum ávana og fíkniefna, innan ítrekunartíma í skilningi 71. gr. almennra hegningarlaga nr. 19/1940.

Ákærðu til málsbóta horfir skýlaus játning hennar fyrir dómi sem og að ákærða sótti meðferð við fíknivanda sínum sem lauk 16. júní 2019. Hefur hún lagt fram gögn því til staðfestingar. Vísast um framangreint til 5. og 9. tl. 1. mgr. 70. gr. almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærðu hæfilega ákveðin fangelsi í 60 daga.

Með vísan til lagaákvæða í ákæru er ákærða svipt ökurétti ævilangt frá uppkvaðningu dóms þessa að telja.

Með vísan til lagaákvæða í ákæru sæti ákærða upptöku á 2,17 grömmum af amfetamíni, 1,43 grömmum af maríjúana, 0,53 grömmum af hassi, 0,02 grömmum af hassolíu og 6 töflum af Quetiapin Mylan, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, Þ-kvk-ef B. S-kvk-ef lögmanns, 114.700 krónur, að meðtöldum virðisaukaskatti, og 544.784 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, D-kvk-nf B-kvk-nf sæti fangelsi í 60 daga.

Ákærða er svipt ökurétti ævilangt frá uppkvaðningu dómsins að telja.

Ákærða sæti upptöku á 2,17 grömmum af amfetamíni, 1,43 grömmum af maríjúana, 0,53 grömmum af hassi, 0,02 grömmum af hassolíu og 6 töflum af Quetiapin Mylan.

Ákærða greiði málsvarnarþóknun skipaðs verjanda síns, Þ-kvk-ef B. S-kvk-ef lögmanns, 114.700 krónur, að meðtöldum virðisaukaskatti, og 544.784 krónur í annan sakarkostnað.

B-kvk-nf V-kvk-nf

D Ó M S O R Ð:

Ákærða, D-kvk-nf B-kvk-nf sæti fangelsi í 60 daga.

Ákærða er svipt ökurétti ævilangt frá uppkvaðningu dómsins að telja.

Ákærða sæti upptöku á 2,17 grömmum af amfetamíni, 1,43 grömmum af maríjúana, 0,53 grömmum af hassi, 0,02 grömmum af hassolíu og 6 töflum af Quetiapin Mylan.

Ákærða greiði málsvarnarþóknun skipaðs verjanda síns, Þ-kvk-ef B. S-kvk-ef lögmanns, 114.700 krónur, að meðtöldum virðisaukaskatti, og 544.784 krónur í annan sakarkostnað.

B-kvk-nf V-kvk-nf